32006R0040
L 008/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 40/2006 НА КОМИСИЯТА
от 10 януари 2006 година
за изменение на Регламент (ЕО) № 4/2004 относно определяне на подробни правила за прилагане на Регламент (ЕИО) № 4045/89 за проверка от държавите-членки на финансовите операции като част от системата за финансиране от секция „Гарантиране“ към Европейския фонд за ориентиране и гарантиране на земеделието
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 4045/89 на Съвета от 21 декември 1989 г. за проверка от държавите-членки на финансовите операции като част от системата за финансиране от секция „Гарантиране“ към Европейския фонд за ориентиране и гарантиране на земеделието и за отмяна на Директива 77/435/ЕИО (1), и по-специално член 19 от него,
като има предвид, че:
(1)
Регламент (ЕИО) № 4045/89 изисква държавите-членки да предоставят на Комисията определена информация. Регламент (ЕО) № 4/2004 на Комисията (2) определя разпоредби за стандартизацията на формата и съдържанието на предаваната информация. Тъй като стандартизацията облекчава използването на предоставената информация и унифицира достъпа до нея, следва да бъдат приети подробни правила за формата и съдържанието на предаваната информация.
(2)
Регламент (ЕО) № 4/2004 на Комисията следва да бъде съответно изменен.
(3)
Мерките, предвидени в настоящия регламент, са в съответствие със становището на Комитета по Европейския фонд за ориентиране и гарантиране на земеделието,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 4/2004 се изменя, както следва:
1.
В член 5 се изменя, както следва:
а)
параграф 1 се заменя със следното:
„1. Годишният доклад, съгласно член 9, параграф 1 от Регламент (ЕИО) № 4045/89, съдържа подробна информация по всеки един от аспектите на прилагането на настоящия регламент, както е предвидено в част І от приложение ІІ към настоящия регламент, и съдържа подробна информация в съответствие с формата образец в част II от приложението.“;
б)
параграф 3 се заменя със следното:
„3. Списъкът на дейностите, съгласно разпоредбите на член 7, параграф 2 от Регламент (ЕИО) № 4045/89, се изготвя в съответствие с формата образец, посочена в приложение IV към настоящия регламент, и включва данни от финансовите операции във формата, съгласно член 6, параграф 3.“;
в)
добавя се следният параграф 8:
„8. Анализът на риска, съгласно член 2, параграф 2 от Регламент (ЕИО) № 4045/89, се изготвя в съответствие с формата образец, съгласно приложение IX към настоящия регламент.“
2.
Член 6 се заменя от следното:
„Член 6
1. Информацията, която трябва да бъде изпратена, съгласно разпоредбите на член 5, параграфи 1-4, 7 и 8, се предоставя в електронен вид и във формат, определен от Комисията.
2. Информацията, която трябва да бъде изпратена, съгласно разпоредбите на член 5, параграфи 5 и 6, се предоставя на хартиен или на електронен носител във формат, който се съгласува между изпращача и получателя. Потвърждения при получаването на искането/отговора, съгласно член 5, параграфи 5 и 6, се предават на изпращача.
3. Данните от финансовите операции, съгласно член 7 от Регламент (ЕИО) № 4045/89, се предават в електронен вид и във формат, определен в приложение І, приложение ІІ, точка 2 и в приложение ІІІ към Регламент (ЕО) № 2390/1999 на Комисията (3).
3.
Приложение ІІ се заменя с текста на приложение І към настоящия регламент.
4.
Приложение ІІІ се заменя с текста на приложение ІІ към настоящия регламент.
5.
Приложение VІІ се заменя с текста на приложение ІІІ към настоящия регламент.
6.
Добавя се ново приложение ІХ, текстът на което е изложен в приложение IV към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 януари 2006 година.